c.A légi forgalom csökkenése a belátható jövőben valószínűleg továbbra is fenn fog állni

Az összefoglaló jelentés az Eurocontrol adatai, az uniós forgalom 70 %-át képviselő kiválasztott légitársaságok, a résidő-koordinátorok és az utazási irodák adatai, továbbá az Európai Betegségmegelőzési és Járványvédelmi Központ (ECDC), az Egészségügyi Világszervezet (WHO) és tagállamok járványügyi információi és előrejelzései, valamint a meghozott visszaszorítási intézkedések alapján értékeli a helyzetet.

Ugyanezen cikknek megfelelően a Bizottság – a rendelkezésére álló információk alapján – 2020. szeptember 15-ig összefoglaló jelentést nyújt be az Európai Parlamentnek és a Tanácsnak, és szükség esetén felhatalmazáson alapuló jogi aktust fogad el, amellyel meghosszabbítja a mentesség időtartamát.

-a légi forgalom csökkenése a belátható jövőben valószínűleg továbbra is fenn fog állni.

Forrás (1.2. és 1.3. ábra): A Bizottság által a légi fuvarozóktól gyűjtött adatok

Ugyanakkor a Bizottság számára adatokat szolgáltató 10 európai légi fuvarozó átlagos kihasználtsága 80 %-ról (9. hét) 26 %-ra (15. hét) csökkent. Nemcsak a légi fuvarozók repülnek kevesebbet, hanem továbbra is alacsony a megmaradt néhány járat kihasználtsága. A 23. hétre, amikor az EU-n belüli légi közlekedés jelentős mértékben újraindult, az átlagos kihasználtság 44 %-ra, majd augusztus közepén 56 %-ra nőtt. 2019 ugyanezen hetében ugyanezen légi fuvarozók átlagos kihasználtsága 75 % (4. hét) és 89 % (26. hét) között mozgott.

1.4. ábra

Forrás: A Bizottság által a légi fuvarozóktól gyűjtött adatok

b.A légi forgalom csökkenésének oka a Covid19-világjárvány kitörése

A Covid19-világjárvány öt földrészen söpört végig. Bár a WHO és az ECDC úgy véli, hogy a világjárványok feltartóztatásának leghatékonyabb módja általában nem az utazási korlátozás, a WHO, valamint a Nemzetközi Polgári Repülési Szervezet (ICAO) és az ECDC szerint a rövid távú utazási korlátozások hozzájárulhatnak a járvány feltartóztatásához . Sok ország repülési tilalommal és utazási korlátozásokkal reagált a Covid19-világjárvány kitörésére, s ezek közül néhány még mindig érvényben van. Ez súlyosan érintette a nemzetközi légi közlekedést, mivel a csak az „alapvető fontosságú utazásokat” engedélyező korlátozások annyira visszavetik a keresletet, hogy a legtöbb útvonal már nem üzemeltethető kereskedelmi szempontból.

Az EU-n belüli repülési tilalmakat egyrészt az indokolta, hogy a tagállamok a Covid19 terjedését feltartóztató intézkedésként tekintettek rájuk, illetve aggodalomra adott okot, hogy egyes országok által elfogadott intézkedések nem elég hatékonyak, másrészt a WHO és az ECDC új megbetegedések számára vonatkozó statisztikai adatai is indokolták őket. Az utazási és repülési tilalmak alkalmazási köre eltért. Az árufuvarozási szolgáltatások további biztosításának előmozdítása érdekében a Bizottság iránymutatást adott ki, amely elősegíti a légi árufuvarozást a Covid19-világjárvány idején. A tagállamok közötti repülési tilalmak csúcspontja a 2020. március 20. és március 26. közötti időszakra esett, amikor 20 tagállam vezetett be repülési tilalmat. Ezt követően lassú csökkenésre került sor, és március 31-én 16 tagállamban, míg április 6-án 14 tagállamban voltak érvényben repülési tilalmak. Július 7. óta 7 tagállamban vannak érvényben repülési tilalmak néhány olyan ország vonatkozásában, ahol több Covid19-megbetegedés fordult elő.

Az EU-n kívüli járatok tekintetében a Bizottság 2020. március 16-án közleményt fogadott el, amelyben ajánlotta a harmadik országokból az EU+ térségbe irányuló, nem alapvető fontosságú utazások ideiglenes, egy hónapra szóló korlátozását. Az EU állam- és kormányfői 2020. március 17-én megállapodtak a nem alapvető fontosságú utazások ideiglenes korlátozásának bevezetéséről. A korlátozást a négy schengeni társult állam is bevezette. A korlátozást azóta több ízben meghosszabbították.

A szabályozási környezet mellett a fogyasztói bizalom is olyan, a világjárvánnyal összefüggő kulcsfontosságú szempont, amely befolyásolja a forgalmat, és arra utal, hogy a légi forgalom csökkenése összefügg a Covid19-világjárvány kitörésével. Ezzel kapcsolatban még kevés adat áll rendelkezésre. Az Ír Központi Statisztikai Hivatal felmérést végzett az utasok légi közlekedésbe vetett bizalmával kapcsolatban. A válaszadók 78 %-a azt válaszolta, hogy „nyugtalanítja” vagy „nagyon nyugtalanítja” egy nemzetközi repülőút gondolata.

Az IATA által rendszeresen kiadott, a válságról szóló gazdasági jelentések szerint 2020 februárja óta egyre nagyobb mértékben csökkent a foglalások száma körülbelül április közepéig. Azóta valamelyest javult a helyzet, de 2020. június végétől továbbra is 82 %-kal kevesebb foglalásra került sor. Úgy tűnik, hogy az új megbetegedések számának növekedése összefügg a foglalások számában bekövetkező csökkenéssel. Az IATA emellett a Covid19-világjárvány kitörése óta rendszeres felmérésekre ad megbízást az utasok bizalmával kapcsolatban. Áprilisban a válaszadók mintegy 60 %-a jelezte, hogy a világjárvány megszűnését követő néhány hónapon belül valószínűleg szeretne újra utazni. Júniusra ez a szám 45 %-ra csökkent. A válaszadók 6–12 hónapot várnának, mielőtt újra utazni kezdenének. A fogyasztói bizalom hiánya az elkövetkező hónapokban így várhatóan továbbra is fennáll.

A fentiek értelmében szoros összefüggés van a légi forgalom csökkenése és a Covid19-világjárvány kitörése között.

c.A légi forgalom csökkenése a belátható jövőben valószínűleg továbbra is fenn fog állni

A jelenlegi körülmények között nehéz stabilan előre jelezni a forgalom alakulását. Az Eurocontrol által kidolgozott (a fellendülés összehangolt vagy nem összehangolt megközelítésétől függő) forgatókönyvek becslése szerint – a legoptimistább, az összehangolt megközelítést alkalmazó forgatókönyv értelmében – a légi forgalom a 2020. áprilisi legalacsonyabb szintről fokozatosan nőve 2020 augusztusában 50 %-kal marad el 2019 augusztusához képest, és 2021. februárjában 15 %-kal fog elmaradni a 2020. februári szinttől. Július 30-tól kezdve az IATA gazdasági előrejelzései szerint 2020-ban 2019-hez képest várhatóan kicsivel több mint 60 %-kal csökken az utaskilométer (RPK), és 2024-nél előbb nem áll vissza a Covid19-világjárvány kitörését megelőző szintre.

A légi forgalom alakulását befolyásoló szempontok közé tartoznak az utazási korlátozások, a fogyasztók foglalási szokásai, valamint az ágazatra vonatkozó szabályozási egészségügyi intézkedések. Ezek szorosan összefüggenek az újabb megbetegedések lehetőségével és a vakcina jelenlegi hiányával. Minden előrejelzéshez nagy fokú bizonytalanság társul.

Az utazási korlátozások tekintetében, ahogy az a b) szakaszban szerepel, az EU-n belüli repülési tilalmak száma jelenleg csökken. A Bizottság azt ajánlotta a schengeni államoknak és a schengeni társult államoknak, hogy 2020. június 15-ével szüntessék meg a belső határellenőrzéseket, aminek eredményeként nőtt a kereskedelmi utasforgalom (lásd az 1.1. ábrát). Egy tanácsi ajánlás javasolta, hogy július 1-jétől rendszeresen felül kell vizsgálni a nem alapvető fontosságú utazások engedélyezését a harmadik országok kezdeti jegyzékében szereplő országokba való ki- és beutazás esetében. Ugyanakkor a korlátozások feloldása miatt az európai nyári időszakban várhatóan tovább nő a légi forgalom, de a fertőzés második hulláma (amely már megjelent a Kínai Népköztársaságban és számos helyen az EU-ban) hatására esetleg újra csökkenni fog. Noha Európa-szerte csökkenő tendencia figyelhető meg az új megbetegedések előfordulását illetően, a legtöbb uniós tagállam/EGT-ország továbbra is beszámol közösségi fertőzésekről, és néhány országban újra nőtt a megbetegedések száma vagy jelentős helyi gócpontok alakultak ki. Emellett volt már rá példa, hogy egy világjárványra több hullámban került sor. Ez újbóli tilalmakhoz és a légi forgalom csökkenéséhez vezethet.